
Redaktoro Roger Springer Provlegita de Vera Payne 

SENDITA AL 325. La informa kaj noma paĝoj reaperos nur en la dekaj eldonoj 

Oni povas meti sian nomon, retadreson, urbon kaj landon al la listo de ricevantoj. rsprinq@tpq.com.au 

Ekstudis pli ol 905,000 lernantoj en la Esperanto-kurso de Duolingo 

per la angla lingvo. (Ekde la28a de Majŭ2DI5) https://www.duŭlingŭ.cŭm/cŭursE/ eŭ/ en/Learn-EspErantp-ŭnline 
Kara Roger, 

Jam antaŭ 2 semajnoj estis pli ol miliono da lernantoj en la Esperanto-kursoj de 
Duolingo. Kial vi ne enkalkulas la lernantojn de Esperanto kiuj lernas per la hispana 
lingvo? Amike, Nicole Else Bona novaĵo, dankon Roger Springer 



★★★★★★★★★★★★★★★★★★★★★★★★★★★★★★★★★★★★★★★★★★★ 


La Esperanta Retradio donas bonan ĉirkaŭ-5- 
minutan aŭskultadon/legadon ĉiun tagon. 

http://esperantaretradio.blogspot.co.at/?view=magazine 



★★★★★★★★★★★★★★★★★★★★★★★★★★★★★★★★★★★★★★★★★★★ 



La Manlia Esperanto-Klubo 

Anoj kunvenas la unuan kaj trian sabaton je la lOatm. ML 






Bavarian Beer Cafe, Manly Wharf. Unu taso da klubpagata kafo. 

La 17an de Junio venis la kutimaj kvin Esperantistoj, Roger, Chris, John, Eunice kaj lan. 


Mi ĉeestas tiun bonan Esperanto-klubon kaj raportas al AE pri la klubo. Roger Springer 


★★★★★★★★★★★★★★★★★★★★★★★★★★★★★★★★★★★★★★★★★★★ 

“Malgrava historieto pri mia vivo” (Bob Felby) 

Nun AE kopias la tutan libreton iom post iom ĝis la fino. 

Bona rakonto kaj bona Esperanto 

Ĉapitro 1 Mia infanaĝo (lOa parto) 

/v 

Mia paĉjo nomiĝis Karlo, Karlo Gerhardt Felby. Ciuj miaj onklinoj havis sian propran 
nomon, ili ne dividis ĝin kun aliaj. Unu nomiĝis onklino Asta, ŝi estis la plej juna, kaj edzino de 
onklo Karlo. Alia estis onklino Sigrid, ŝi estis edzino de onklo Karlo, alia estis onklino Thora, 
edzino de onklo Egil, kaj onklino Grethe, edzino de onklo Karlo. Oni povus kredi, ke kompatinda 

onklo Karlo havis tri edzinojn, sed ne estis tiel. Li havis nur unu, sed mi havis tri onklojn Karlo, 
kaj ili ĉiuj havis po unu edzinon !!! 

Onklo Egil laboris en la Reĝa Teatro en Kopenhago. Li prizorgis la scenejojn malnovan 
kaj novan. En sia libertempo li desegnis karikaturojn de la famaj geaktoroj, kiuj aktoris sur la 
scenejo. Kelkfoje li pentris pentraĵojn. 

Vi jam scias, ke unu onklo Karlo estis tajloro, kaj tre bona kaj sukcesa tajloro li estis. Li 
sciis tondi kaj kudri ! 

Alia onklo Karlo estis mehanikisto, kiu scipovis veturigi ŝarĝaŭtomobilojn, kaj ĝuste 

tion li faris. 

Alia estis laborilfaristo, kaj krom tio li tre ŝatis sporton! 

Komenciĝis la dua mondmilito, kaj mi komencis la lemejon. Survoje al la lernejo mi vidis 
tiom da germanaj soldatoj. Kiam unu el iliaj ŝarĝaŭtomobiloj rifuzis plu iri, estis tiom da 
velkverdaj uniformoj sur la strato, ke oni kredus, ke Danlando ne plu estas nia. Tio naŭzis min. 
Tiom da homoj, kaj neniu povis kompreni ilin. Mi preferis resti hejme, sed mia patrino tion ne 

/V 

permesis. Bonŝance la germanoj neniam venis en Gl. Enghave. Gi fakte estis sanktejo. 

Sed mi devas konfesi, ke tre plaĉis al mi lemi ion. Unue estis al mi malfacile lemi la 
alfabeton. Daŭris tre longe antaŭ ol mi lconis la diferencon inter “b” kaj “d”. Ili aspektis al mi la 
samaj, ĝis iun vesperon Paĉjo decidis helpi min. Tutan vesperon li sidis pacience kun mi. Ekde 
tiam mi povis legi preskaŭ ĉion, kaj mi fariĝis elstamlo en mia klaso. Post nur unu jaro en la 
lemejo mi povis legi la ĉiusemajnan gazeton ilustritan, almenaŭ la ilustraĵojn. 

Daŭrigota 

Bob Felby 

★★★★★★★★★★★★★★★★★★★★★★★★★★★★★★★★★★★★★★★★★★★ 

Komentoj pri artikoloj en 324 

Malfacile tradukeblaj diraĵoj 

Marcel prezentis liston de malfacile tradukeblaj diraĵoj en la angla (AE 324 paĝoj 2-3) kaj 
proponoj de la Melburna Esperanto-Asocio por kiel traduki ilin en Esperanton. Li menciis ke la 
diraĵoj aperis en la ĵurnalo "The Age". Kelkaj estas mise cititaj. Ekzemple "keep a close eye at 
the weather” devus esti "keep a close eye on the weather”. Vidu ĉe: 
http://idioms.thefreedictionary.com/keep+an+eye+on 

Mi volas komenti pri iuj aliaj el la listo. 

9. "To have all one's ducks in a row" signifas esti preparita, bone organizita. Vidu ĉe: 
http://www.dictionary.com/browse/get-one-s-ducks-in-a-row 

11. "For women, sexual desire is malleable — Por virinoj la seksumdeziro estas direkte 
ŝanĝebla." 

"Direkte" rilatas al direkto. Ĉu oni intencis tion aŭ "rekte"? Wells havas la vorton 
"seksimpulso"; NPIV havas la vorton "seksurĝo". Pli elvoka estus "amora deziro" (vidu sub 
"amoro" kaj "amorveka" en NPIV). Laŭ Wells, "malleable" signifas "martelebla"! Sub "maleo" 
NPIV havas "malei - platebenigi per maleo" kaj "maleebla metalo". Tamen, en la konsiderata 
citaĵo, "malleable" havas pli mildan, metaforan sencon. Eble pli taŭga estas "Ĉe la virinoj, la 
amora deziro estas influebla". 

15. "The country is to keep ships coming in." 

a) La lando daŭros ebligi ke ŝipoj envenu. 

b) La lando daŭros reteni ŝipojn envenantajn". 

La dua ebleco estas teorie ebla sed malverŝajna. Mi preferas diri "La ŝtato" anstataŭ "La 
lando". 


18. " Timeflies like an arrow; fruitflies like a banana” estas la kutima formo de ĉi tiu konata 
diraĵo. Gi estas sprita, kaj ankaŭ utilas por montri malfacilaĵojn kiujn tradukprogramoj provas 
superi por traduki vortojn kiuj povas havi diversajn funkciojn. Teorie ĝi povas havi multajn 
tradukojn (" time " povas esti verbo, ktp) sed malmultaj eblecoj estas kredindaj en ĉi tiu okazo. 
Generale oni tute ne konsideras la teorie eblan signifon "Mezuru la rapidecon de muŝoj kiel vi 
mezuras la rapidecon de sago..." 

Vidu ĉe: 

https://en.wikipedia.org/wiki/Time_flies_like_an_arrow;_fruit_flies_like_a_banana 

https://en.wikipedia.org/wiki/Antanaclasis 

https://en.wikipedia.org/wiki/Garden_path_sentence 

http://quoteinvestigator.com/2010/05/04/time-flies-arrow/ 

19. "Atheism is a non-prophet organization - Ateismo estas neprofeta organizo". 

Ĉi tiu estas rara ekzemplo de anglalingva vortludo kiu ankaŭ sukcesas en Esperanto 
(neprofeta/neprofita). 

20. "Act ofGod" estas jura termino por "naturkatastrofo". Eble "katastrofo" estas tro forta, sed 
la esperanta termino ŝajne devenas de la franca esprimo "catastrophe naturelle". 
https://www.collinsdictionary.com/us/dictionary/english-french/act-of-god 
https://eo.wikipedia.org/wiki/Naturkatastrofo 

23. "Out of pocket expenses" 

Mi supozas ke tio estas anglismo, ĉar Vikipedio ne havas tradukojn alilingvajn. France: "menues 
depenses" (malgrandaj elspezoj). La ĉefa afero estas ke la elspezoj estas repagotaj de la 
kompanio por kiu oni pagis. Do, "repagotaj elspezoj". 

http://www.proz.com/kudoz/english_to_french/other/553931-out_of_pocket_expenses.html 

https://en.wikipedia.org/wiki/Out-of-pocket_expense 

24. 'Tm goingfor a dip" 

Mi ne komprenas kiel tiu frazo povas signifi "Mi iras batali". Ĉu ĝi estas melburna slango? La 
citita vortaro informas ke "to dip" povas signifi "maĉi tabakon" aŭ "foriri". Tio ankaŭ surprizas 
min. ( En Sidnejo kaj Perto ĝi signifas "Mi iras naĝi" Roger) 
http://onlineslangdictionary.com/meaning-definition-of/dip 


25. "A moving scenery in a moving scenery" 

Mi ne trovis fonton de ĉi tiu sensenca esprimo. Mi dubas ĉu ĝi estas elpensita de denaska 
anglalingvano. Mi preferas "a moving scene with moving scenery", aŭ "o moving scene in 
moving scenery", sed eĉ tio ŝajnas neprobabla. 

"Emociiga sceno en moviĝanta scenejo", aŭ "moviĝanta sceno en emociiga scenejo". 


Donald Rogers 


NZ 

KAMPANJO POR INFORMI PRI ESPERANTO 
EN LA JUNULARA FESTIVALO WOODSTOCK 

Woodstock 2016 ;/ Multkultura Vilaĝo — Esperanto" 13.07.2016 



Klaku Ĉi tie.. Bona filma Informado. (3.37 minuta klarigo. Vidu! Guu!) 


Helpu nin kolekti € 4 000 por realigi Esperantan agadon en aŭgusto 2017, dum la 
junulara festivalo Woodstock. 

Ĉiu donaco al tiu ĉi evento estos duobligata de UEA, ĝis la sumo de € 2 000, tiel ke 
organizantoj ricevos entute la sumon de € 4 000. 

Vi povas sendi vian donacon al UEA konto "Informado", aldonante kiel celon: "por 
Woodstock". 

Woodstock estas mondfama kultura festivalo, kie partoprenos pli ol 600 000 junuloj 
inter la 3-a kaj 5-a de aŭgusto 2017. 

Filmeton kaj pliajn informojn vi trovos ĉe www.gazetaro.org/woodstock 

Informis Katjo Steele 


★★★★★★★★★★★★★★★★★★★★★★★★★★★★★★★★★★★★★★★★★★★ 

Pasivvoĉaj Eraroj. 

Kiam oni lernas fremdan lingvon, oni neniam pensas, ke oni devas krome zorgi, 
ke tiu fremda lingvo restu tia kia ĝi estas aŭ ke oni, morale, devas plibonigi ĝin. Oni 
ne povas kaj oni ne rajtas. La fremda lingvo apartenas al popolo, kaj tiu popolo decidas, 
subkonscie, kia la lingvo estu, kaj ĉu, kaj kiel, ĝi ŝanĝiĝu. 

Se mi estas nederlandano kaj lernas la anglan lingvon, neniu haro sur mia hardensa kapo 
pensas, ke mi estas parte respondeca pri kiel uzi kaj "plibonigi" la anglan lingvon. Eĉ la 
elnaskiĝaj angloparolantoj ne opinias, ke ili respondecas pri sia lingvo, tiom kiom ili simple 
kopias kion la aliaj diras. La lingvo jam estas perfekta por ilia uzo kaj ŝajne disvolviĝas laŭ sia 
propra volo, kaj ofte kaprice, sen nia interveno. Ĉiu akceptas la lingvon tia kia ĝi estas. 

Do estas natura, ke tiuj kiuj lernas Esperanton faras la samon. Ili ne cerbumas ĉu zorgi pri la 
lingvo, ili simple akceptas ĝin kia ĝi estas, kaj akceptas ke ĝi estas same perfekta por uzado kiel 
ilia etna lingvo. 

Tio kreas problemojn. Pluraj Esperanto-verkistoj kaj redaktistoj kaj lingvistoj enkondukadas, 
sen ia permeso aŭ kontrolo, novajn vortojn, kaj kelkfoje eĉ novajn gramatikerojn. Pro manko 
de klereco pri Esperanto ili trovas tion pli facila ol krei vortojn per kombinaĵoj de jam oficialaj 
vortoj. Aliaj simple kopias ilin pensante, ke tiuj novaĵoj estas oficialaj. Ili neintence polucias 
Esperanton, ĉar ili neniam lernis, ke estas ilia morala devo zorgi pri la perfekteco kaj fideblo de 
la lingvo. Se ili scius ili verŝajne penus uzi la oficialan lingvon, se ili kapablas. 

La problemo estas, ke Esperanto estas artefarita lingvo, kaj ke por resti perfekta por 
internacia uzo kaj por resti fidebla interlingvo inter etnaj lingvoj, ĝi devas resti lingve perfekta 
portiuj celoj, kaj do kreski same artefarite kiel ĝi kreatis. 

La problemo estas pli granda, ĉar ne ekzistas kompetenta instanco kiu rajtas decidi, kio 
estas gramatike aŭ semantike preferinda aŭ necesa. Grava kaŭzo estas, ke la modernaj 
Esperantologoj, la spertuloj pri i.a. la gramatiko kaj vortfarado de Esperanto, ne sufiĉe 
kapablas kompreni la unikan karakteron de artefarita lingvo kia Esperanto, kaj juĝas ĝiajn 
gramatikajn fenomenojn kvazaŭ ĝi estus nature evoluanta lingvo etna. Pro tiu manko de 
kompreno ilia juĝo estas kelkfoje malĝusta por Esperanto, kaj la ordinaraj verkistoj kaj 
vortaristoj kaj redaktistoj kaj instruistoj konsiderataj kiel la spertuloj, estas akceptataj kiel la 
ĉiosciuloj kaj tial imitindaj. 

Kroma problemeto estas, ke kvankam Zamenhof kreis la lingvon preskaŭ perfekta, li 
kompreneble faris kelkajn erarojn, ofte pro premo de aliaj Esperantistoj. Tiuj estas unu granda, 
unu mezgranda, kaj kelkaj malgrandaj eraroj. Bonŝance mi kaj aliaj sukcesis trovi ĝustajn 
alternativojn laŭ-Fundament'ajn por la eraroj, kvankam multaj Esperantologoj ankoraŭ ne 
akceptis ilin kaj konsilas al la verkistoj ne uzi ilin, pro miskompreno de la strukturo de 
Esperanto. Tiuj alternativoj estas uzindaj nur, ĉar ili obeas la regulojn de la Fundamento de 
Esperanto. 

La eraro mezgranda estas, ke Zamenhof kreis kvar tute malsamajn signifojn, kelkfoje 
kontraŭajn, por la unu prepozicio "de", kvankam li mem deklaris ke en Esperanto ĉiu 
prepozicio havas nur unu signifon. Tiun eraron mi antaŭ dudek jaroj korektis kreante, laŭ- 
Fundamenfece, du novajn prepoziciaĵojn, tiel ke la kvar signifoj nun, se "de" ne klaras, estu 
"de" por la aparteno, "el" kaj "el de" por la deveno, "ante al" por la gramatika objekto de la 

ago, kaj "ate de" por la subjekto de la ago. Do "La murdo de la policano", kiu ekzamenas tiun 
murdon, "La murdo ate de la policano", kie la policano murdis, kaj "La murdo ante al la 
policano", kie oni murdis la policanon, ĉiuj por "La murdo de la policano". Tiu ĉi mezgrada 
eraro de solviĝis. 

La eraro granda estas la manko de verba pasiva voĉo, kies alternativon mi eltrovis pro la 
Zamenhof'a Regulo pri Signiforeduktado. Tiu alternativo estas nun kreske uzata, sed dum 
preskaŭ jarcento antaŭ mia eltrovo la Esperantologoj serĉis alternativon. Iliaj proponoj ne 
akceptatis de la Esperantistaro, ĉar ili ĉiuj baziĝis sur ne-Fundament-ecaj neologismoj. Mia 
solvo estis uzi la Regulon pri Signiforedukto kaj tiel deklari, ke la sufikso "-at-"havas nur la 
signifon de pasiveco, ne de tempo aŭ nefiniteco, sed nur kiam ĝi uzatas kiel verbo, do kun unu 
el la finaĵoj -ati,, -atas, -atis, -atos, -atus, kaj -atu. Gin oni malrapide sed kreske akceptas kaj 
uzas. 

Tio speciale utilas pro tio ke nia literaturo daŭre plenas de eraroj en la uzo de la Zamenhof'aj 
participoj, kiuj ne taŭgas por uzi en la pasiva voĉo. Ekzemple en ĵusa eldono de aŭstralia 
gazeto mi trovis sur du paĝoj naŭ (9!) erarojn en la uzado de participoj. Jen ili estas: le. "Ŝi 
estis devigata" devas esti "Ŝi estas devigita" ĉar "devigata" estas nefinita ago; 2e. "La hejmo 
estis bombita" devas esti "estas bombita" ĉar "-is .. -ita" estas du pasintecoj (= preteritoj), do 
bombardo antaŭ la tempo de la bombardo; 3e. "Lidia estis arestita" d. e. "estas arestita" ĉar 
"-is .. -ita" signifas ke oni arestis ŝin post aresti ŝin; 4e. "estis mortpafita en januaro 1940" d.e. 
"estas -ita" ĉar "-is.. -ita" signifas ke ŝi mortpafatis antaŭ tiu dato, pro la du pasintecoj 
(preteritoj); 5e. "L. Z. kaj W. estis liberigitaj post kvin monatoj" d. e. "-as .. -itaj" ĉar "-is ... - 
itaj" signifas ke ili liberigatis antaŭ "post kvin monatoj", pro la du pasintecoj; 6e. "estis 
senditaj" d.e. "estas senditaj" (aŭ "estis sendataj") ĉar oni ne povas sendi ilin antaŭ ol oni 
sendas ilin, pro la du pasintecoj; 7e. "la familio devas esti arestita" signifas ke Hitler diris ke 
tion oni estus devinta fari antaŭ ol li diris tion; 8e. "antaŭ septembro 1942 la judoj estis ŝovitaj 
kaj senditaj" signifas erare, ke Lidia estis inter ili kiam ili ŝovatis kaj sendatis; 9e. "kie ŝi estis 
murdita" d. e. "estas murdita" aŭ "estis murdata" ĉar "-is .. -ita" signifas ke oni murdis ŝin 
antaŭ ol ŝi alvenis en la gaskameron, pro la du pasintecoj (preteritoj). Kaj krome kelkaj el la de 
mi ne menciitaj participoj estas iom ĝustaj sed ne komplete. 

Kaj en alia raporto (ne en ĉi supra gazeto) mi trovis en iom pli ol du paĝoj dek-kvar (14!) 
participajn erarojn, precipe pro du pasintecoj en la esprimoj, kiuj ĉiuj do signifis ne kion la 
verkisto intencis. Jen ili: "dum tiu periodo ĉio estis provizita" kaj "La legado estis akceptita", 
kaj "La raporto estis aprobita" kaj "ke ŝi estu dankita" kaj "la raporto estis akceptita", kaj "Estis 
akceptite ke" kaj "estis decidite" kaj "la muziko proponita" (d.e. "proponata" ĉar ne la muziko 
kiun oni jam ludis), kaj "Neniu solvo estis trovita", kaj " estos ŝanĝita" (= antaŭ oni ŝanĝis ĝin), 
kaj "En 2015 jam estis konstatite" (=oni konstatis antaŭ 2015), kaj "bezonas esti ŝanĝitaj" d.e. 
"ŝanĝotaj", kaj "materialo povas esti disaŭdigita" (d.e. disaŭdigata). kaj "estu daŭre aĉetotaj" 
d. e. "aĉetataj" ĉar se ili daŭre estas aĉetotaj ni ne aĉetas ilin. 

Por Esperanto la afero de la eraroj estas gravega kaj timigega, se la erarantoj ne konscias pri 
ili. Cetere Zamenhof iel ŝuldas kreante sian pasivan voĉon per adjektivoj anstataŭ verboj. Sed li 
kreis ĝin tia pro premo de la eŭropaj tiamaj Esperantistoj, kiuj deziris uzi la por artefarita 
lingvo tre mallogikan eŭropan sistemon plimalbonigante la aferon uzante adjektivojn kie la 
eŭropanoj uzas verbojn. Kaj malĝustas simple diri "Oh, en tiu kazo ni konsideras ke adjektivoj 

estu verboj". La nun malmoderna duvorta pasiva voĉo estas tiom mallogika, ke 
kiam la granda gramatikisto Kalocsay ankoraŭ vivis li en speciala kunveno de 
spertuloj senespere elkriis, ke la participaj adjektivoj estas genia kreo de 
Zamenhof, sed ke lia sistemo de la pasiva voĉo estas kompleta ĥaoso tiom 
mallogika ke ĝi estas neuzinda. Sed li ne sciis solvon, ĉar mi tiam ankoraŭ ne 
inventis ĝin. 

Marcel Leereveld. 

★★★★★★★★★★★★★★★★★★★★★★★★★★★★★★★★★★★★★★★★★★★ 


Novaĵservo Ret-Info / Lingvo-Studio 


JUBILEA TEO EL ĈINIO KUN LA NOMO "ZAMENHOF" 



Okaze de la jubilea jaro, subtenata de la familio Zamenhof, Pekina Esperanto-Asocio 
kunlaboras kun ĉina bonkvalita teo-kompanio Haozhan, kiu produktas Teon "Zamenhof" por 
memorigi nian majstron. 

Esperantistoj el 27 landoj 

kontribuis per nacilingvaj frazoj 
por reklamo de Esperanto en 
aldonita folio kun la teo. 

Nun finiĝis la desegnado de "Teo 
Zamenhof" kaj komenciĝis la 
mendo-periodo. En la nuna 
antaŭmenda periodo ĝis 30-a de 
junio prezo de la teo estas 40 
juanoj, ĉirkaŭ 5.2 eŭroj, poste la 
prezo estos 80 juanoj, ĉirkaŭ 
10.4 eŭroj. La menditajn teo- 
pakaĵojn oni povas ricevi ĉu en la 
UK en Seulo, ĉu en la oktobra 
festivalo de Teo kaj Amo en 
Pekino. 

Pliaj detaloj kaj antaŭmendo ĉe la adreso: peal26@126.com 

Fonto: httDs://www.facebook.com/grouDs/128827667179539/permalink/l449342438461382/?pnref=storv 

Info / Lingvo-Studio, LS 
http://www.eventoj.hu 

